Diari Oficial de la Generalitat Valenciana


Sumari del DOGV 8420, del 09-11-2018 (2018/9929)

Notificació de la sentència dictada en el procediment de divorci contenciós número 131/2017.
--------------------------------------------------------------------------------------------

### Dades del document

Número de DOGV
:   8420

Data del DOGV
:   09-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9929


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 131/2017. [2018/9929]  
En aquest procediment de divorci seguit a instàncies de Lledó García Alcalá contra Julio César de la Cruz Rodrigo, s'ha dictat sentència, el tenor de la qual és el següent:  
  
«Sentència número 34/2018  
 Castelló de la Plana, 19 de gener de 2018.  
José Luis Conde-Pumpido García, magistrat-jutge del Jutjat de Primera Instància número 7 de Castelló de la Plana, ha conegut aquestes actuacions de judici de divorci número 131/2017, promogudes a instàncies de Lledó García Alcalá, representada per la procuradora senyora de la Rubia Marzá i defensada per la lletrada senyora Hernández Melón, contra Julio Cèsar de la Cruz Rodrigo, en rebel·lia, i on ha sigut part el Ministeri Fiscal.  
Dispositiva  
Estime la demanda formulada per la procuradora senyora de la Rubia Marzá en nom i representació de Lledó García Alcalá contra Juli Cèsar de la Cruz Rodrigo i declare dissolt per divorci el matrimoni dels litigants expressats, amb tots els efectes legals, i s'adopten les següents mesures:  
1. S'atribueix a la mare la guarda i custòdia i l'exercici exclusiu de la pàtria potestat respecte del fill menor comú, \*\*\*.  
2. S'estableix, a falta del que lliurement puguen acordar les parts a cada moment, el següent règim de visites entre el pare i el fill menor: diumenges alterns des de les 11 fins a les 19 hores, i es duran a terme els intercanvis en el domicili matern a l'inici i final de cada visita.  
  
3. El pare pagarà, en concepte de pensió d'aliments per al seu fill, la suma de 150 euros mensuals, que ingressarà dins dels cinc primers dies de cada mes en el compte bancari que designe la mare, i que s'actualitzarà anualment conforme a les variacions de l'Índex de Preus del Consum.  
4. Les despeses extraordinàries que genere el fill seran sufragades per tots dos progenitors al 50 %.  
5. S'atribueix a la mare i al fill l'ús i gaudi del domicili familiar, situat a Castelló de la Plana, carrer Riu Xúquer, número 28, pis 7é, porta 1a. El pare haurà de desallotjar aquest habitatge en el termini màxim de 10 dies des que se li notifique aquesta sentència, sota prevenció de llançament.  
6. Des que l'esposa prenga efectiva possessió de l'habitatge, serà ella la que assumirà totes les despeses derivades de la possessió de l'habitatge (subministraments, despeses ordinàries de comunitat...), mentre que les despeses derivades de la propietat (IBI, hipoteca, despeses extraordinàries de comunitat...) s'abonaran per tots dos cònjuges al 50 %. Mentre el senyor de la Cruz no retorne la possessió, continuarà assumint el pagament de les despeses derivades de la possessió de l'habitatge.  
Tot això sense realitzar exprés pronunciament condemnatori a costes.  
Notifiqueu aquesta resolució a les parts i feu-los saber que en contra es pot interposar recurs d'apel·lació en el termini de 20 dies.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació la part recurrent haurà de constituir un dipòsit de 50 euros, que consignarà en el compte de consignacions d'aquest jutjat, sense que puga admetre's a tràmit el recurs si el dipòsit no estiguera constituït.  
  
Una vegada siga ferma aquesta sentència, anoteu-la al marge de la inscripció del matrimoni en el Registre Civil de Castelló de la Plana.  
Així, aquesta és la meua sentència, que pronuncie, mane i firme.»  
  
Atés que el demandat, Julio César de la Cruz Rodrigo, es troba en parador ignorat, s'expedeix aquest edicte a fi que li servisca de notificació de forma deguda.  
  
Castelló de la Plana, 22 d'octubre de 2018.- El lletrat de l'Administració de justícia: Pedro Moya Donate.